kardosdrur/scandi-wiki huggingface dataset:
Dansk Sømandskirke Hamborg

Dansk Sømandskirke i Hamborg eller Benediktekirken er den danske kirke i Hamborg. 

Den moderne kirkebygning er fra 1952. I 2007 blev kirken omdøbt til Benediktekirken. Den 20. maj 2007 blev kirken officielt genindviet af biskop Erik Norman Svendsen i nærvær af HKH Prinsesse Benedikte, som har indvilliget i, at kirken bærer hendes navn. Med støtte fra Ny Carlsbergfondet og lokale sponsorer er kirken blevet udsmykket af kunstneren Erik A. Frandsen. Det er i 2008 uden sammenligning den mest nutidigt udsmykkede danske kirke i EU. I kirken er også en gammel granitdøbefont, som kommer fra Ribe. Menigheden hører under Danske Sømands- og Udlandskirker.

Sømandskirkens menighedsarbejde i Hamborg begyndte allerede i 1875. Den daværende sømandspræst var Georg Rasmussen Heden, som flyttede fra Hull i det nordlige England til Hamborg. I 1923 købte sømandskirken en ejendom i Bernhard Nochtstraße, hvor den første kirke kunne bygges. Kirkebygningen blev ødelagt af en britisk bombe i 1943. Efter krigen var den ikke længere anvendelig som sømandskirke. Den nuværende sømandskirke blev bygget ved en stor indsats af pastor Gustav Højlund i Ditmar-Koel-Straße. Den blev indviet i 1952. I samme gade findes også norske, svenske og finske sømandskirker.

Eksterne links
 Menighedens hjemmeside

Hamborg
Kirker i Tyskland
B (flertydig)

B har flere betydninger:
 B – det andet bogstav i det Latinske alfabet herunder det danske alfabet.

 Musik
 B (tone) – tone der ligger mellem A og H. I engelsksprogede lande ofte betegnet Bb, idet tonen H her kaldes B
 b – et fortegn, der fortæller, at en tone skal sænkes

 Fysik og Kemi
 Symbol for enheden bel (enhed)
 Kemisk tegn for bor
 Symbol for magnetisk fluxtæthed

 Computer og IT
 b – bit – Den mindste enhed for digital information
 B – byte – Enhed for grupperet digital information (typisk 8 bit)
 B (programmeringssprog) – en forgænger til C skabt af Kenneth Thompson
 B – et ciffer i det Hexadecimale talsystem

 Andre

 Linje B – linje på S-banen
 Kendingsbogstav for biler fra Belgien
 Berlin, Nummerplade
 Partibogstav for Det Radikale Venstre.
 B (film) – dansk kortfilm fra 2014 instrueret af Toni Kamula
 B (musik) – musikalsk notation
Walter von Reichenau

Walther von Reichenau (16. august 1884 – 17. januar 1942) var en tysk general under 2. verdenskrig. Han kæmpede både på Vest- og Østfronten. Han kommanderede styrkerne, som erobrede Kijev og Kharkov i 1941.

Reichenau var ivrig nationalsocialist og var også kendt som en af den tyske hærs mest udtalte antisemitter. I felttoget mod Sovjetunionen gjorde han sig skyldig i krigsforbrydelser mod både sovjetiske soldater og civilbefolkningen. Kendt er massakren i Babij Jar.

Han omkom i forbindelse med et flystyrt.

Eksterne henvisninger 

Tysklands militære personel i 1. verdenskrig
Modtagere af Jernkorset
Feltmarskaller i Nazi-Tyskland
Holocaust i Ukraine
Omkomne ved flyulykker
Operation Blau

Operation Blau (dansk: Operation blå) var det tyske kodenavn for angrebet mod Kaukasus og Stalingrad sommeren 1942.

Offensiven begyndte 28. juni 1942 efter sejren i slaget om Sevastopol og målet var at forflytte den sydlige del af Østfronten for at sikre tilgangen af råvarer, særligt råolie fra Kaukasus og kul og malm fra Donetskbassenget. Så ville tyskerne sikre disse råvarer selv, og ikke mindst gøre de sovjetiske forsyninger vanskeligere ved at tage dette fra dem og så svække den sovjetiske krigsindustri.

Efter at Blitzkrig-strategien havde vist sine svagheder og særligt efter nederlaget i slaget om Moskva, måtte den tyske planlægning tage udgangspunkt i at krigen på østfronten kunne blive langvarig og da blev disse forsyninger vigtige også i et operativt perspektiv.

I tillæg til råstofferne ønskede også Tyskland at lægge pres på de britiske positioner i det nære østen (Iran og Irak).

Operationen gik ikke efter den oprindelige plan, særlig gik fremrykningen mod Stalingrad sig fast og endte med katastrofe i slaget om Stalingrad. Dette krævede alle de tyske ressourcer, så at fremrykningen videre syd stoppede.

Blau, operation
AaB Håndbold

AaB Håndbold var en dansk håndboldklub fra Aalborg. AaB Håndbold spillede til dagligt i Håndboldligaen. Holdets hjemmebane var Gigantium i Aalborg. Klubben blev danmarksmester i 2009/10 med en finalesejr på 2-1 i kampe i DM-finalen mod KIF Kolding efter seks straffekast i straffekastkonkurrencen.

Klubben var, på trods af navnet det sidste halve år (foråret 2011), ikke længere end del af AaB.
Det blev nemlig offentliggjort af AaB A/S d. 31. december 2010, at man havde solgt klubbens håndboldafdeling til Eigild B. Christensens håndboldselskab Aalborg Håndbold A/S, der overtog klubbens håndboldlicens fra den 1. januar 2011. Navnet AaB Håndbold beholdes dog sæsonen ud, ligesom spillere og andre ansatte fortsætter i klubben.

Historie 
AaB Håndbold blev stiftet i 2000, da AaB overtog Vadum IF's ligalicens . 

Pr. 31. december 2010 solgte AaB Håndbold rettighederne til håndboldholdet videre til Aalborg Håndbold A/S, som overtog Vadum IF's licens pr. 1. januar 2011.

Samarbejdspartnere 
AaB Håndbolds trænere indgår desuden i et samarbejde med Aalborg Sportshøjskole i forbindelse med uddannelsen af DIF diplomtrænereleverne.

Spillertrup 2010-11 
Opdateret 2011-04-09.

Trænerteam 
Cheftræner
 Peter Bredsdorff-Larsen
Assistenttræner
 Stefan Madsen
Holdleder
 Torbjørn Christensen
Fysioterapeut
 Torben Lauritsen
Fysioterapeut 
 Henrik Bach
Fysisk træner 
 Søren Dalum
Materialemand
 Kjeld Boddum

Ledelse 
Adm. direktør
 Eigild B. Christensen
Sportsdirektør
 Jan Larsen

Noter

Eksterne henvisninger 
 AaB Håndbold 

Håndboldklubber i Danmark
Etableret i 2000
Ophørt i 2011
Håndbold
Mors-Thy Håndbold

Mors-Thy Håndbold er en dansk håndboldklub med base i Thisted og Nykøbing Mors. I 2023/24 spiller Mors-Thy Håndbold i herrernes Håndboldliga. Klubbens hjemmebane er Thy Hallen og Sparekassen Thy Arena Mors.

Historie 
Klubben blev grundlagt i 2007, da HF Mors og Thisted IK slog sine førstehold sammen og dannede den nye klub. Landsholdsbrødrene Henrik og Rene Toft Hansen startede deres professionelle karriere i klubben.

Spillertruppen 2022/2023

Eksterne links 
 Mors-Thy Håndbold
 HBOLD.dk – Mors-Thy Håndbold

Sport i Nykøbing Mors
Sport i Thisted
Klubber, der spiller i Håndboldligaen
Etableret i 2007
Nordsjælland Håndbold

Nordsjælland Håndbold er en dansk håndboldklub fra Helsinge. Nordsjælland Håndbold spiller pr. 2022/23 i Herrehåndboldligaen, og spiller sine kampe i Helsinge-Hallerne & Royal Stage & Helsingør-Hallen.

Historie 
Klubben blev grundlagt i 2006, da Team Helsinge og Hillerød HK slog sine førstehold sammen og dannede den nye klub. Den efterfølgende sæson rykkede herreholdet direkte op i Håndboldligaen efter at holdet blev nr. 1 i 1. division. I sæsonen 2007-2008 blev holdet nr. 11 i landets bedste række, efter sejre over store hold som Bjerringbro-Silkeborg og Viborg HK. Tilskuer-rekorden i Helsinge er på ca. 1550 tilskuere, hjemme mod Stoholm i 1. division, sæsonen 06/07, mens den i Helsingør er 2.350 hjemme mod AG København i sæsonen 10/11. 

Fra sæsonen 09/10 blev Elite3000 fra Helsingør også en del af samarbejdet i Nordsjælland Håndbold, og klubben har derfor fået en tredje hjemmebane.

I sæsonen 12/13 rykkede holdet ud af Håndboldligaen, men fik på grund af konkurs i Viborg HK tilbudt at forlænge opholdet, hvilket man tog imod. Efter en svær sæson 13/14 lykkedes det klubben at undgå direkte nedrykning, men i kvalspillet blev holdet sidst i puljen og rykkede ned i 1. division, efter 7 år i landets bedste række.

Op til sæsonen 14/15 blev stort set hele truppen skiftet ud med en række unge spillere med overvægt af spillere med regional tilknytning til det nordsjællandske. Strategien blev en stor succes, og holdet vandt 1. division og vendte dermed tilbage til landets bedste række i sæsonen 15/16.

Sæsonafslutningen 15/16 
I sæsonen 2015/2016 endte Nordsjælland næstsidst i håndboldligaen, og skulle derfor spille om overlevelse i ligaen mod TM tønder over to kampe. Et rødt kort og en dårlig afslutning på kampen fra Nordsjællændernes side sikrede Tønder en firemåls sejr i det første opgør der blev spillet i Tønder. Den anden og afgørende kamp blev spillet i en udsolgt Helsinge Hal, hvor Nordsjælland kampen igennem var foran med 3-5 mål. Med få sekunder tilbage og med en firemåls føring til Nordsjælland skød TM tønder på stolpen og bolden var på Nordsjælland hænder. Kampens dommere dømte efter ganske få sekunder nøl efter en tilbagelægning, hvilket fik Nordsjælland Håndbolds målmand Kristian Pedersen til at kaste bolden ned i den anden ende af hallen. Dette medførte et rødt kort til Kristian Pedersen og et straffekast til TM Tønder. Tønder scorede på straffekastet, og sendte dermed Nordsjælland Håndbold ned i 1. division. Kampen blev særlig kendt for scenen for Nordsjællands træner Ian Marko Fog i frustration over dommen flåede sin trøje af. Kendelsen har efterfølgende været stærkt diskuteret og af flere parter kaldt fejlagtig. Episoden har være medvirkende til at ændre strukturen for nedrykningskampe i Herrehåndboldligaen.

Nordsjælland Håndbold vandt overlegent 1. division i sæsonen 2016/2017, og er dermed igen tilbage i håndboldligaen.

Spillertruppen 2022-23

Noter

Eksterne links 
 Nordsjælland Håndbold

Klubber, der spiller i Håndboldligaen
Etableret i 2006
Helsinge
Sport i Hillerød
JYSK Arena

JYSK Arena eller (tidligere kendt som Silkeborg-Hallerne) er et anlæg af haller i den midtjyske by Silkeborg. Hallerne bliver brugt til flere sportsgrene - dog primært håndbold. Hallerne er hjemmebane for Håndboldliga-klubben Bjerringbro-Silkeborg og Damehåndboldligaklubben Silkeborg Voel. I april 2012 blev ombygningen og udvidelsen af "Hal A" påbegyndt og de blev genindviet i november 2012 under navnet JYSK Arena (da opbygningens hovedsponsor er den Silkeborg-baserede møbelkoncern JYSK ). Arenaen har nu en kapacitet på 2.600 siddende tilskuere ved sport og 3.700 stående og siddende tilskuere ved koncerter.

Eksterne henvisninger 

 JYSK arenas hjemmeside 

Idrætshaller i Danmark
Sport i Silkeborg
Bygninger, konstruktioner og anlæg i Silkeborg
BioCirc Arena

Vibocold Arena Viborg (tidligere Viborg Stadionhal) er en sportshal i Viborg i Danmark, der hovedsageligt bliver brugt til håndbold. Hallen har plads til ca. 3000 tilskuere (ca. 1883 siddepladser), og den er hjemmebane for Viborg HK's hold i Håndboldligaen og Damehåndboldligaen. en 30. april 2017 skiftede hallen navn til Vibocold Arena Viborg.

Tilskuerrekorden i Viborg Stadionhal er på 3.000 tilskuere og blev sat den 3. maj 2007 hvor Viborg HK’s damer tog imod Slagelse i den 2. DM-finale.

Den næststørste rekord blev sat d. 7. december 2003, hvor der var topkamp mellem Viborg HK med Ulrik Wilbek i spidsen mod Mors-Thy Håndbold, kampen om 1 pladsen, i en fyldt Viborg stadionhal med i alt 2800 tilskuere på lægterne. Det er pr. 1 maj 2010 det næststørste tilskuertal i en 1 divisionskamp. Rekorden indehaves af HC Midtjylland, som havde et tilskuertal på mere end 3000.

Referencer

Eksterne henvisninger 

 Viborg Stadionhals hjemmeside 
 DM i tilskuertal – dr.dk/Regioner/Midt & Vest/Nyheder/Sport

Idrætshaller i Danmark
Bygninger, konstruktioner og anlæg i Viborg
Etableret i 1997
Sport i Viborg
Sparekassen Thy Arena Mors

Sparekassen Thy Arena Mors er en sportshal i Nykøbing Mors i Danmark, der hovedsageligt bliver brugt til håndbold. Hallen blev bygget i 2008, og den er hjemmebane for håndboldliga-klubben Mors-Thy Håndbold.

Oprindelig (2008-2010) hed hallen Morsø Sparekasse Arena. I 2010 fusionerede Morsø Sparekasse og Morsø Bank til Fjordbank Mors, og hallen skiftede derfor navn til Fjordbank Arena. Da Fjordbank Mors gik konkurs under finanskrisen i 2011, overtog Jyske Bank de sunde dele af banken og navnesponsoratet, og hallen kom derefter til at lyde navnet Jyske Bank Mors Arena. I 2017 overtog Sparekassen Thy navnesponsoratet, og derefter fik hallen 1. august 2017 sit fjerde og nuværende navn: Sparekassen Thy Arena Mors.

Foyeren i Sparekassen Thy Arena Mors er kunstnerisk udsmykket af billedkunstner Ingrid Kæseler og møbeldesigner Niels Hvass. Ingrid Kæseler har specielt til arenaen udformet 3 abstrakte malerier, der er placeret på væggene i foyeren. Niels Hvass har designet en lang disk af jern og rustfrit stål samt pauseklodser i dansk eg og sten fra naturen.

Referencer

Eksterne henvisninger 
 Sparekassen Thy Arena Mors officielle hjemmeside
 https://www.byggeplads.dk/byggeri/sport/morsoe-sparekasse-arena

Idrætshaller i Danmark
Bygninger, konstruktioner og anlæg i Nykøbing Mors
Etableret i 2008
Sport i Nykøbing Mors
Skjern Bank Arena

Skjern Bank Arena er en sportshal i Skjern i Danmark, der hovedsageligt bliver brugt til håndbold. Hallen har plads til ca. 3200 tilskuere, og den er hjemmebane for Håndboldliga-klubben Skjern Håndbold.

Eksterne links 
 Skjern Bank Arena

Idrætshaller i Danmark
Bank Arena
Idrætscenter Vest

Idrætscenter Vest er et sportscenter i det vestlige Holstebro i Danmark, der bliver brugt til håndbold, fodbold, gymnastik, dans, amerikansk fodbold, karate, billiard og bueskydning. Hallen var tidligere hjemmebane for Håndboldliga-klubben Team Tvis Holstebro. De er nu flyttet til Gråkjær Arena. 

I år 2015 blev centret moderniseret med springcenter og ny foyer med tilhørende kiosk. Desuden fik centret to nye bevægelsessale, som bruges af diverse danseforeninger.

Der er ligeledes tilknyttet 14 4-mandsværelser til centret, hvor alle kan leje sig ind. 

Anlægget indeholder også 16 baner til udendørs fodbold, en kunstgræsbane og udendørs bueskydebaner.

Eksterne henvisninger 

 Idrætscenter Vest

 www.idraetscentervest.dk 

Idrætshaller i Danmark
Sport i Holstebro
Bygninger, konstruktioner og anlæg i Holstebro
Fredericia Idrætscenter

Fredericia Idrætscenter er en sportshal i Fredericia i Danmark, der bliver brugt til mange sportsgrene, men hovedsageligt håndbold. Hallen har plads til ca. 2225 tilskuere (ca. 850 siddepladser), og den er hjemmebane for håndboldklubben Fredericia HK.

Eksterne links 
 Fredericia Idrætscenter 

Idrætshaller i Danmark
Idrætscenter
Idrætscenter
Sydbank Arena

Kolding Hallerne, TRE-FOR Arena og fra 2015  Sydbank Arena, er et kompleks af bygninger, hovedsageligt beregnet til sportsaktiviteter og forskellige møder og arrangementer. Komplekset ligger i Koldings sydlige bydel og består af 3 sportshaller, 5 håndboldbaner, 10 bowlingbaner, mødefaciliteter, sportel og en restaurant.

Den største hal har plads til ca. 5100 siddende tilskuer og er hjemmebane for Håndboldliga-holdet KIF Kolding. 

Hvis der skal holdes koncert i hallen, er der plads til over 5.000 stående gæster. Sportellet har 55 værelser og plads til 174 gæster. Komplekset har 5000 m2 under tag og der er 10 m loftshøjde. Sydbank er hovedsponsor, hvorfra navnet kommer.

Referencer

Eksterne links 
 SYDBANK Arenas hjemmeside.

Idrætshaller i Danmark
Sport i Kolding
Bygninger, konstruktioner og anlæg i Kolding
Gudmehallerne

Gudmehallerne er en samling af sportshaller i Gudme på Fyn i Danmark. Hallen bliver hovedsageligt brugt til håndbold. Hallen er hjemmebane for håndboldklubben GOG. Basketballholdet Svendborg Rabbits spillede også i hallerne i foråret 2011. 

Idrætshaller i Danmark
Bygninger, konstruktioner og anlæg i Svendborg Kommune
Ringsted-Hallen

Ringsted-Hallen eller Ringstedhallerne er et kompleks af sportshaller i Ringsted i Danmark, der hovedsageligt bliver brugt til håndbold. Komplekset består af tre haller; A, B og C(også kaldet Unionshallen). Hal A, der blev bygget i 1997, har plads til ca. 1600 tilskuere og er hjemmebane for Håndboldliga-klubben TMS Ringsted. Komplekset blev i 2007 udvidet, da det blev bygget sammen med den nye Ringsted Svømmehal.

Eksterne links
 Ringsted-Hallen 

Idrætshaller i Danmark
Hallen
Etableret i 1997
Hallen
Helsinge Hallerne

Helsinge Hallerne er et idrætsanlæg i Helsinge bestående af fire haller, 7 fodboldbaner, Skytteanlæg, Tennisanlæg med 5 baner samt Helsinge Badet med en 25m bane. Den største af hallerne, der hovedsageligt bliver brugt til håndbold, har plads til ca. 1600 tilskuere og er hjemmebane for Håndboldligaklubben Nordsjælland Håndbold.

Eksterne links
 Helsinge Hallerne 

Idrætshaller i Danmark
Hallerne
Bavnehøj-Hallen

Bavnehøj-Hallen er en sportshal i Københavns Sydhavn, der hovedsageligt bliver brugt til håndbold og volleyball. Hallen er hjemmebane for håndboldligaklubben Ajax Heroes og Enghave Volleyballklub. Desuden holder vægtløftingsklubben AK Gotha til i kælderen.

Idrætshaller i Danmark
Kongens Enghave
TVS

TVS - Den Danske Sportskanal var en dansk sports-tv-kanal, der blev etableret d. 14. marts 1997. Kanalen lukkede allerede d. 30. december 1997 – blot 9½ måneder efter premieren.

Kanalen blev ledet af den tidligere fodboldtræner Preben Elkjær og havde bl.a. også Svend Gehrs og Natasja Crone som værter og Flemming Toft som hovedkommentator. Programfladen bestod overvejende af dansk fodbold. TVS var ejet af et aktieselskab stiftet af Tele Danmark (40%), DR (20%), TV 2 (20%), Dansk Boldspil Union (20%) og og blev distribueret som betalingskanal via kabel-tv og satellit.

S
Etableret i 1997
Ophørt i 1998
Henrik Rantzau

Henrik (Heinrich) Rantzau (født 11. marts 1526, død 1. januar 1599) var en holstensk statholder i hertugdømmerne. Han udmærkede sig desuden som en kunstmæcen og forfatter til flere astrologiske værker. Han levede det meste af sit liv på godset Breitenburg i Holsten. Rantzau-slægten havde betydelig indflydelse i hertugdømmerne Slesvig og Holsten. Henrik Rantzau sad gennem næsten et halvt århundrede som statholder her; det vil sige at han var den danske konges stedfortræder. Gennem sine astrologiske studier stod han i nær kontakt med Tycho Brahe.

Han døde nytårsnat 1. januar 1599.

Kilder 

 

Danske statholdere i Slesvig-Holsten
Henrik
Godsejere fra Slesvig og Holsten
Personer fra Holsten
Danskere i 1500-tallet
Mæcener fra Danmark
Kanfen

Kanfen er en by i det nordøstlige Frankrig, beliggende i regionen Grand Est, departementet Moselle. Byen er administrativt tilknyttet det franske  arrondissement Thionville og havde den 1. januar 2014 1.130 indbyggere. 

Området har siden 1661 tilhørt Frankrig, men var i perioden 1871-1918 underlagt Det Tyske Kejserrige som Reichsland Elsaß-Lothringen.

Eksterne henvisninger  

Byer i Moselle
Thionville

Thionville (, ) er en by i det nordøstlige Frankrig, beliggende i regionen Grand Est, departementet Moselle. Thionville har  indbyggere.

Referencer

Eksterne henvisninger 

 Thionville

Byer i Moselle
Tour de France-byer
Naturpark Spessart

Naturpark Spessart ligger i Spessart i de tyske Mittelgebirge og har et areal på 2.440 km². Det geologiske grundlag for naturparken er en i sydøst beliggende trias-sandstenplade på op til 400 m tykkelse. Naturparken omfatter det største sammenhæængende område med blandet skov i Tyskland. Dybe dale , blide skråninger og bakker karakteriserer Spessart-landskabet.

Naturpark Spessart består af to dele:
 Naturpark Bayerischer Spessart (grundlagt i 1961) i det nordvestlige Bayern er 1710 km² og ligger i det såkaldte Mainviereck (Main-firkanten, efter floden Main der indrammer området på de tre sider).
 Naturpark Hessischer Spessart (grundlagt i 1962) i den sydøstlige del af Hessen er 730 km² stor, og ligger i det nordlige Spessart, syd for Autobahn A66 mellem Hanau og Schlüchtern.

Eksterne henvisninger 
 www.naturpark-spessart.de

Spessart
Spessart
Hessens geografi
Bayerns geografi
Hettange-Grande

Hettange-Grande er en by i det nordøstlige Frankrig, beliggende i regionen Grand Est, departementet Moselle. Byen har omkring 7.800 indbyggere og dækker et areal på omkring 16 km2.

Byen var en del af hertugdømmet Luxembourg indtil 1659 Pyrenæerfreden, hvor området overgik til fransk herredømme.

Eksterne henvisninger 

Byer i Moselle
Épinal

Épinal er en by i det nordøstlige Frankrig. Den er hovedstad i departementet Vosges i regionen Lorraine.

Byer i Vosges
Bar-le-Duc

Bar-le-Duc er en by i det nordøstlige Frankrig. Den er hovedstad i departementet Meuse i regionen Lorraine.

Eksterne henvisninger 

Byer i Meuse
Tour de France-byer
Friedrich Krupp

Friedrich Carl Krupp (født 17. juli 1787 i Essen, død 8. oktober 1826 i Essen) var en tysk industrimand, som grundlagde selskabet Fried. Krupp i 1812. Han startede i familievirksomheden 1808 som bestyrer af en smedje, men den ambitiøse Friedrich overinvesterede, og familien måtte til slut sælge sig ud.

Han var søn af Friedrich Wilhelm Krupp, som døde tidligt, men i 1810 arvede han hele familieformuen efter sin farmor, og dette førte til, at han i 1811 ville satse på at få tag i hemmeligheden med udvikling af stål, som briterne havde monopol på og holdt hemmelig. Under Kontinentalblokaden lovede Napoleon en stor belønning til den, som klarede at udvikle stål på kontinentet. I 1812 grundlagde Friedrich Krupp selskabet, som dannede grundlaget for Kruppkoncernen, og i 1816 lykkedes det ham efter lang tid at smelte stål.

Dette førte til en langsom ekspansion og til sidst også en udvidelse af produktionerne, som i første række bestod i værktøj og dele heraf.

Det var særligt sønnen Alfred Krupp (1812-1887), som sørgede for at udvikle selskabet til en stor koncern, særligt indenfor våbenindustri, og videreførte faderens forskning og udvikling af forskellige produktionsmåder ved stålfremstilling.

Selskabet er nu en del af gruppen ThyssenKrupp.

Erhvervsfolk fra Tyskland
Personer fra Essen
ThyssenKrupp

ThyssenKrupp AG er en traditionsrig tysk industrikoncern med sæde i Duisburg og Essen. Hovedkontoret ligger i Essen.

Selskabets historiske rødder omfatter cirka hele den rhinsk-westfalske sværindustris historie, og det har været engageret i kul-, jern- og stålindustri. Bl.a. har det produceret våben, skibe og biler. Selskabets ledere havde stor betydning for tysk industri, ind- og udenrigspolitik i 1800-tallet og det tidligere 1900-tal.

ThyssenKrupp opstod i 1999 ved fusionen mellem Thyssen (grundlagt 1810) og Krupp (grundlagt 1860). Koncernen omsatte i 2002/2003 for 36,1 mia. euro (omkring 300 milliarder kroner). Selskabet har ca. 200.000 ansatte. Det har et stort antal datterselskaber i en række lande.

Eksterne links 
 http://www.thyssenkrupp.de/
 http://www.thyssenkrupp-byg.dk/
 http://www.nordiskplast.dk/Profil.asp

Duisburg
Essen
Konglomerater fra Tyskland